CELEX: C2007/020/42
Language: fi
Date: 2007-01-27 00:00:00
Title: Asia T-364/06: Kanne 6.12.2006 — Xinhui Alida Polythene v. neuvosto

27.1.2007   
            
            
               FI
            
            
               Euroopan unionin virallinen lehti
            
            
               C 20/28
            
         Kanne 6.12.2006 — Xinhui Alida Polythene v. neuvosto
   (Asia T-364/06)
   (2007/C 20/43)
   Oikeudenkäyntikieli: englanti
   Asianosaiset
   
      Kantaja: Xinhui Alida Polythene Ltd (Xinhui, Kiina) (edustaja: solicitor C. Munro)
   
      Vastaaja: Euroopan unionin neuvosto
   Vaatimukset
   
               —
            
            
               Lopullisen polkumyyntitullin käyttöönotosta tiettyjen Kiinan kansantasavallasta ja Thaimaasta peräisin olevien muovisäkkien, -kassien ja -pussien tuonnissa sekä menettelyn päättämisestä tiettyjen Malesiasta peräisin olevien muovisäkkien, -kassien ja -pussien tuonnin osalta 25.9.2006 annettu neuvoston asetus (EY) N:o 1425/2006 on kumottava Euroopan unionin perustamissopimuksen 230 artiklan nojalla.
            
         
               —
            
            
               Neuvosto on velvoitettava korvaamaan kantajalle tästä oikeudenkäynnistä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii, että lopullisen polkumyyntitullin käyttöönotosta tiettyjen Kiinan kansantasavallasta ja Thaimaasta peräisin olevien muovisäkkien, -kassien ja -pussien tuonnissa sekä menettelyn päättämisestä tiettyjen Malesiasta peräisin olevien muovisäkkien, -kassien ja -pussien tuonnin osalta 25.9.2006 annettu neuvoston asetus (EY) N:o 1425/2006 (1) kumotaan.
   Kantaja väittää, että koska neuvosto on antanut riidanalaisen asetuksen ottamatta huomioon komission käynnistämää, asian taustalla olevaa menettelyä, se on rikkonut olennaisia menettelymääräyksiä ja käyttänyt väärin harkintavaltaansa.
   Kantajan mukaan komissio i) ei tutkinut asianmukaisesti kantelijoiden asemaa ja/tai laiminlöi niiden aseman asianmukaisen määrittämisen, ii) otti huomioon asian kannalta epäolennaisia tietoja ja/tai jätti ottamatta huomioon saatavilla olevia tietoja, iii) arvioi riittämättömällä tavalla kyseiselle yhteisön teollisuudelle aiheutunutta vahinkoa, iv) jätti toteamatta sen, että tuontitullien asettaminen koski yhteisön etua ja v) loukkasi kantajan puolustautumisoikeuksia.
   Kantajan väittää, että kyse on harkintavallan väärinkäytöstä.
   
      (1)  EUVL 2006 L 270, s. 4.